วิทยาลัยดุริยางคศิลป์ มหาวิทยาลัยมหิดล

**วิทยาลัยดุริยางคศิลป์ มหาวิทยาลัยมหิดล** () เป็นโรงเรียนดนตรีแห่งแรกในประเทศไทย เคยมีฐานะเป็นวิทยาลัย ปัจจุบันลดสถานะเทียบเท่าคณะหนึ่งในกำกับของมหาวิทยาลัยมหิดล เปิดสอนวิชาเกี่ยวกับดนตรีโดยเฉพาะ ตั้งแต่ระดับเตรียมอุดมดนตรีไปจนถึงระดับปริญญาเอก โดยเป็นสถาบันเดียวในประเทศที่เปิดสอนวิชาดนตรีในระดับปริญญาเอก มีอาจารย์ที่ชำนาญในเครื่องดนตรีแต่ละชนิดโดยเฉพาะ เป็นสถาบันเดียวในประเทศที่เปิดสอนทั้งด้านดนตรีไทยและดนตรีสากล ปัจจุบันวิทยาลัยดุริยางคศิลป์ มหาวิทยาลัยมหิดล เป็นสถาบันดนตรีแห่งแรกของประเทศไทยและแห่งแรกของเอเชียตะวันออกเฉียงใต้ ที่ผ่านการประเมินคุณภาพตามมาตรฐานสถาบันดนตรีในยุโรป และล่าสุด หลักสูตรระดับปริญญาตรีได้รับการรับรองจาก MusiQuE ซึ่งเป็นมาตรฐานทัดเทียมสถาบันดนตรีชั้นนำระดับโลก

## ประวัติ
การขยายการศึกษาสาขาวิชาดนตรี ก่อนที่จะมาเป็นวิทยาลัยดุริยางคศิลป์นั้น ได้มีบุคลากรที่มีชื่อเสียงด้านดนตรีหลายท่าน อาทิ ศ. นพ.สุเอ็ด คชเสนี, ศ. นพ.สุพจน์ อ่างแก้ว, ศ. นพ.วราวุธ สุมาวงศ์, ศ. นพ.อดุลย์ วิริยเวชกุล และ ศ. นพ.พูนพิศ อมาตยกุล ช่วยกันสนับสนุนผลักดัน ให้ผู้บริหารมหาวิทยาลัยมหิดลได้เห็นความสำคัญของวิชาการดนตรี และมีการจัดสัมมนาวิชาการดนตรีขึ้น
thumb|right|300px|บรรยากาศสภาพแวดล้อมภายในวิทยาลัยดุริยางคศิลป์ มหาวิทยาลัยมหิดล
thumb|right|300px|เรือนศิลปิน วิทยาลัยดุริยางคศิลป์ มหาวิทยาลัยมหิดล
เดือนมิถุนายน พ.ศ. 2530 ศ. นพ.ณัฐ ภมรประวัติ อธิการบดีในขณะนั้น ได้จัดตั้งโครงการพัฒนาวิชาการดนตรีขึ้น และได้โอนย้ายนายสุกรี เจริญสุข ซึ่งจบปริญญาเอกสาขาดนตรี ข้าราชการสังกัดวิทยาลัยครูบ้านสมเด็จเจ้าพระยา กระทรวงศึกษาธิการ มาเป็นหัวหน้าโครงการ โดยเปิดสอนวิชาดนตรีให้เป็นวิชาเลือกในระดับปริญญาตรีขึ้น ประกอบด้วยวิชาดนตรีวิจักษ์ การขับร้องประสานเสียง วิชารวมวง มโหรี วงปี่พาทย์ มีวิชาดนตรีเป็นวิชาเลือกในมหาวิทยาลัยมหิดลเป็นครั้งแรก จัดสัมมนาวิชาการดนตรี ในขณะเดียวกันก็ได้สร้างหลักสูตรมหาบัณฑิต แขนงดนตรี ขึ้นในแขนงวัฒนธรรมศึกษาด้วย

ในปีการศึกษา 2532 มหาวิทยาลัยได้เปิดรับนักศึกษาระดับบัณฑิตศึกษา แขนงวัฒนธรรมดนตรี โดยสถาบันวิจัยภาษาและวัฒนธรรมเพื่อพัฒนาชนบท ซึ่งเป็นหลักสูตรบัณฑิตศึกษาดนตรีแรกของไทย ในปีการศึกษา 2536 มหาวิทยาลัยได้จัดตั้ง "สำนักงานส่งเสริมและพัฒนาวิชาการดนตรี" ขึ้นภายใต้บัณฑิตวิทยาลัย โดยความช่วยเหลือจากคณบดีบัณฑิตวิทยาลัยในขณะนั้น คือ รศ. นพ.มันตรี จุลสมัย เพื่อเปิดสอนแขนงวิชาดนตรีศึกษาและแขนงวิชาดนตรีวิทยา

ต่อมามหาวิทยาลัยมหิดล โดยอธิการบดีในขณะนั้นคือ ศ. นพ.ประดิษฐ์ เจริญไทยทวี ได้มีโครงการจัดตั้งวิทยาลัยดุริยางคศิลป์ขึ้น วันที่ 17 พฤศจิกายน พ.ศ. 2536 ชื่อ "วิทยาลัยดุริยางคศิลป์" เป็นชื่อที่ ศ. นพ. อดุลย์ วิริยเวชกุล เป็นผู้เสนอและเป็นที่ยอมรับ หมายถึงวิทยาลัยดนตรีที่มุ่งสร้างนักดนตรีที่มีความสามารถในการเล่นดนตรี เป็นวิทยาลัยของผู้ที่มีศิลปะทางดนตรี

* วันที่ 23 ธันวาคม พ.ศ. 2538 วิทยาลัยดุริยางคศิลป์ ได้เปิดโครงการสอนดนตรีสำหรับบุคคลทั่วไปขึ้น ณ ศูนย์การค้าเสรีเซ็นเตอร์ เพื่อบริการวิชาการดนตรีสำหรับประชาชน โดยมีโครงการวิจัยพรสวรรค์ศึกษารองรับ ซึ่งมีผู้ปกครองและผู้สนใจเข้าศึกษาในโครงการจำนวนมาก สิ่งที่สำคัญที่สุดคือได้พัฒนาการศึกษาดนตรีของเด็กตั้งแต่เล็ก และสร้างบรรยากาศการเรียนดนตรีให้เกิดขึ้นในสังคมไทย

* ในปี พ.ศ. 2539 อธิการบดีในขณะนั้นคือ ศ. นพ.อรรถสิทธิ์ เวชชาชีวะ ได้พัฒนาโครงการจัดตั้งวิทยาลัยดุริยางคศิลป์ เป็นวิทยาลัยดุริยางคศิลป์ ให้มีฐานะเทียบเท่าคณะหนึ่ง ในกำกับของมหาวิทยาลัยมหิดล วิทยาลัยดุริยางคศิลป์ได้ขยายการศึกษากว้างขวางขึ้น ทั้งการศึกษาและกิจกรรมดนตรี วิทยาลัยดุริยางคศิลป์ มหาวิทยาลัยมหิดล เป็นวิทยาลัยที่เปิดสอนและวิจัยดนตรีทุกสาขา ได้จัดการสอนดนตรีสำหรับบุคคลทั่วไป หลักสูตรเตรียมอุดมดนตรี ระดับปริญญาตรี และระดับบัณฑิตศึกษา

* ในปี พ.ศ. 2549 วิทยาลัยดุริยางคศิลป์ มหาวิทยาลัยมหิดล ได้เปิดโครงการสอนดนตรีสำหรับบุคคลทั่วไปขึ้นที่ศูนย์การค้าสยามพารากอน เพื่อบริการวิชาการดนตรีสำหรับประชาชน โดยมี "โครงการวิจัยพรสวรรค์ศึกษา" รองรับ

* ในปี พ.ศ. 2550 เนื่องในวโรกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงมีพระชนมพรรษา 80 พรรษา วิทยาลัยดุริยางคศิลป์ มหาวิทยาลัยมหิดล ได้จัดสร้างสวนพฤกษาดุริยางค์ เป็นสถานที่รวบรวมต้นไม้ที่ใช้ทำเครื่องดนตรี 63 ชนิด ทั้งเครื่องดนตรีไทยและเครื่องดนตรีพื้นบ้าน รวมไปถึงเครื่องดนตรีในภูมิภาคอุษาคเนย์

* ในปี พ.ศ. 2552 อาคาร D สร้างเสร็จสิ้นสมบูรณ์ใช้งานได้ พร้อมก่อตั้งสำนักพิมพ์วิทยาลัยดุริยางคศิลป์ มหาวิทยาลัยมหิดล หรือ College of Music, Mahidol University Publishing (CMMU publishing) เพื่อจัดพิมพ์หนังสือวิชาการเพลงดนตรีและวิชาความรู้ที่เกี่ยวข้องกับการดนตรี 29 พฤษภาคม พ.ศ. 2552 ได้ทำการเปิด ร้าน Music square เป็นร้านอาหารและสถานที่รับรองแขก ต่อมา วันที่ 1 กรกฎาคม พ.ศ. 2552 เริ่มโครงการ "ศาลายาลิงก์" เพื่อรองรับการเดินทางในเส้นทางศาลายา–รถไฟฟ้าบีทีเอส สถานีวงเวียนใหญ่ ต่อมาเปลี่ยนเป็นสถานีบางหว้า และเมื่อวันที่ 22 ธันวาคม โครงการสอนดนตรีสำหรับบุคคลทั่วไป ณ ศูนย์การค้าเสรีเซ็นเตอร์ ถนนศรีนครินทร์ กรุงเทพฯ ได้ย้ายมาเปิดทำการ ณ ชั้น 4 ศูนย์การค้าซีคอนสแควร์ บนพื้นที่กว่า 1,100 ตารางเมตร

* วันที่ 19 พฤษภาคม พ.ศ. 2553 ได้ทำการวางศิลาฤกษ์อาคารพิพิธภัณฑ์ดนตรีอุษาคเนย์ ซึ่งเป็นโครงการก่อสร้างพิพิธภัณฑ์ดนตรีที่มีความสมบูรณ์และใหญ่ที่สุดในภูมิภาคอุษาคเนย์

* วันที่ 20 ธันวาคม พ.ศ. 2555 วางศิลาฤกษ์โครงการก่อสร้างอาคารพัฒนาวิชาชีพดนตรีสู่ความเป็นเลิศ วิทยาลัยดุริยางคศิลป์ มหาวิทยาลัยมหิดล เพื่อเป็นโรงเรียนเตรียมอุดมดนตรี (ประจำ) หลักสูตรนานาชาติ สำหรับนักเรียนเตรียมอุดมดนตรี

## ทำเนียบผู้อำนวยการ / คณบดี

## หลักสูตร

thumb|right|300px|การเรียนการสอนของวิทยาลัยดุริยางคศิลป์ มหาวิทยาลัยมหิดล

## บุคคลที่มีชื่อเสียงของวิทยาลัยดุริยางคศิลป์ ฯ ในวงการดนตรีในประเทศไทย
*พิสุทธิ์ ประทีปะเสน (อ้น) : มือแซกโซโฟน วง T-Bone
*ธรรศตะวัน ไขแสง (ตะวัน) : อาจารย์ประจำสาขาวิชาธุรกิจดนตรี วิทยาลัยดุริยางคศิลป์ มหาวิทยาลัยมหิดล
*ผู้ช่วยศาสตราจารย์ ดร.นภดล ทิพยรัตน์ (นน) : คณบดีคณะศิลปกรรมศาสตร์ มหาวิทยาลัยสงขลานครินทร์
*ดร.ปัณญพัสตร์ ธรรมรัตน์ (ฟ้าใส) : นักร้อง วง Baba-e’, ครูประจำบ้าน AF
*พิมพ์ปวีณ์ พวงธนะสาร (ชื่อเดิม ; วรางคณิภา พวงธนะสาร) (น็อตโต๊ะ) : อดีตนักร้องสังกัดอาร์เอส, พิธีกรรายการท่องเที่ยว "Make Awake คุ้มค่าตื่น"
*ธุรดี อารีรอบ (อิ๋งอิ๋ง) : นักร้อง, นักล่าฝัน AF4
*รวิษฎา สุกิตติวรกุล (แคท) : นักร้อง วง Baba-e’
*ตะวัน จิระศรีปัญญา (หวี) : มือเบส วง Kobe, อาจารย์ประจำสาขาธุรกิจดนตรี วิทยาลัยดุริยางคศิลป์ มหาวิทยาลัยมหิดล
*ธีรัช เลาห์วีระพานิช (กุ๊ก) : มือแซกโซโฟน วง T-Bone
*ชลาทิศ ตันติวุฒิ (เบน) : นักร้อง, นักแสดง, ยูทูบเบอร์
*สุกฤษ์ ศรีเปารยะ (สุ่ม) : มือเบส วง Clash
*วีรณัฐ ทิพยมณฑล (แจ๊ป): นักร้องนำและมือกีต้าร์ วง The Richman Toy
*วสุ ปาลิโพธิ (กิ๊ป) : อดีตมือกีต้าร์ วง The Richman Toy
*นันทพร เทพภูษาวัฒนา (ฝัน) : นักร้อง วง Baba-e’
*ประณัฐ ธรรมโกสิทธิ์ (แป๊บ) : มือกีตาร์ วง Sweet Mullet
*นฤดม ตันทนานนท์ (อั๋น) : มือกีตาร์ วง Sweet Mullet
*อัคราวิชญ์ พิริโยดม (เช่) : มือเบส วง The Richman Toy, อาจารย์ประจำสาขาดนตรีสมัยนิยม วิทยาลัยดุริยางคศิลป์ มหาวิทยาลัยมหิดล
*พัดชา เอนกอายุวัฒน์ (พัด) : นักแสดง, นักร้อง, นักล่าฝัน AF2
*ศิรดา ใจประสงค์ (ปริญญ์) : มือคีย์บอร์ด วง Senorita
*มุขพล จันทรวงศ์ (ดอดจ์) : นักร้องนำและมือกีตาร์ วง Bogie Dodge
*สฤษฎ ตันเป็นสุข : มือทรัมเป็ต วง T-Bone
*เมธัส ตรีรัตนวารีสิน (แจ็ค) : นักร้อง, นักแสดง, AF4
*จารุพัฒน์ ลีนานุพันธุ์ (จา) : มือกีตาร์ วง Jida
*ณัฐวัจน์ ไกรพิชญ์ (ใหม่) : มือกีตาร์ วง Jida
*ปัจจาพงศ์ ศุภชัยเจริญ (กั๊ป) : มือเบส วง Jida
*ธชย ประทุมวรรณ (เก่ง) : รองชนะเลิศอันดับ 1 รายการ The Voice Thailand 1, นักร้องเพลงสไตล์ไทยเดิมและลูกทุ่งที่ผสมผสานกับความทันสมัยด้วยดนตรีสากล
*อคิร วงษ์เซ็ง (ชื่อเดิม ; ยศนันท์ วงษ์เซ็ง) (ว่านไฉ) : อดีตนักร้อง, ยูทูบเบอร์ นักล่าฝัน AF5
*ณภัทร วิสมิตะนันท์ (จั๊บ)*' : แชมป์รายการ Teen Superstar
*[[ณัฐ เบญจรงค์รัตน์]] (นัท): มือเบส วง สมเกียรติ, ผู้ชนะโครงการ Coke Music Awards 2010
*[[แทนทวิช ทวิชศรี]] (โซ่) : มือกลอง วง สมเกียรติ, ผู้ชนะโครงการ Coke Music Awards 2010
*[[ตรีรัตน์ ศิริจันทโรภาส]] (ปุ๊น) : มือคีย์บอร์ด วง April Fools’ Day
*[[คนาวิน เชื้อแถว]] (โบ๊ท) : นักร้องนำ วง สมเกียรติ ผู้ชนะโครงการ Coke Music Awards 2010
*[[ภูริช พันธุ์รุ่ง]] (บอส) : มือกีต้าร์ วง สมเกียรติ ผู้ชนะโครงการ Coke Music Awards 2010
*[[ธนญ แสงเล็ก]] (นน) : มือกีต้าร์ วง สมเกียรติ ผู้ชนะโครงการ Coke Music Awards 2010
*[[ประวิทย์ ฮันสเตน]] (ยิ้ม) : มือกลอง วง สมเกียรติ
*[[พีระนัต สุขสำราญ]] (เงาะ) : มือกีตาร์ วง The Richman Toy
*[[วิภาวี เตชะสุรางค์]] (วี) : ตัวแทนภาคเหนือจากรายการ [[เดอะสตาร์ ค้นฟ้าคว้าดาว ปี 7]]
*[[บุตรศรัณย์ ทองชิว]] (นํ้าตาล) นักร้อง จากรายการ[[เดอะสตาร์ ค้นฟ้าคว้าดาว ปี 5]], นักแสดงที่มีชื่อเสียงจากละครซิทคอม[[ผู้กองเจ้าเสน่ห์]] โดยรับบท หมวดรัน *(เสียชีวิตแล้ว)*
*[[ลินท์พิตา จินดาภู]] (หญิง) : นักร้อง, รองชนะเลิศอันดับ 1 จากรายการ [[เดอะสตาร์ ค้นฟ้าคว้าดาว ปี 11]]
*[[ภัทรภร แสงสำอางค์]] (ซิน) : ผู้เข้ารอบ 20 คนสุดท้ายจากรายการ [[เดอะสตาร์ ค้นฟ้าคว้าดาว ปี 10]] และ [[เดอะสตาร์ ค้นฟ้าคว้าดาว ปี 11|ปี 11]]
*[[ธันยชนิต ศรีสมเพชร]] (เต้ย) : นักร้อง, นักล่าฝัน [[ทรู อะคาเดมี่ แฟนเทเชีย ซีซั่นที่ 10|AF10]]
*[[วทัญญู จิตติเสถียรพร]] (โฟนลิ้ง) : 1 ใน 5 นักร้องยอดเยี่ยมแห่งประเทศ จากเวที [[เคพีเอ็น อวอร์ด]]
*ธิติวัฒน์ รองทอง (แม็ก) (นักร้องนำ, มือเบส วง The Darkest Romance)
*[[เกวลิน อัศวรุ่งเรือง]] (สกุลเดิม ; พูลภีไกร) (เกรซ) : นักร้อง จากรายการ เดอะสตาร์ 11, ภรรยาของนายแพทย์[[วาโย อัศวรุ่งเรือง]] สมาชิกสภาผู้แทนราษฎร[[พรรคประชาชน (พ.ศ. 2567)|พรรคประชาชน]] 
*[[พณพงศ์ เพิ่มพูน]] (ท็อป) : ศิลปิน วง The Messenger
*[[ชนิษฐา โลจนานนท์]] (ตาล) : อดีตมือกลอง วง Aliz, ยูทูบเบอร์ด้านดนตรี, เจ้าของช่องยูทูบ Tarn Softwhip และเจ้าของโรงเรียนสอนดนตรี Softwhip Music School
*[[เจตพล กนิษฐชาต]] (เจมส์) : นักร้อง, ผู้ชนะจากรายการ [[เดอะสตาร์ ค้นฟ้าคว้าดาว 2022]]

== วัฒนธรรมสมัยนิยม ==
* ภาพยนตร์ เรื่อง *ซีซันส์เชนจ์ เพราะอากาศเปลี่ยนแปลงบ่อย'' เป็นภาพยนตร์เกี่ยวกับนักเรียนเตรียมอุดมดนตรี ที่วิทยาลัยดุริยางคศิลป์ มหาวิทยาลัยมหิดล ออกฉายในปี พ.ศ. 2549

## ดูเพิ่ม
* วงดุริยางค์ฟีลฮาร์โมนิกแห่งประเทศไทย

## อ้างอิง

## แหล่งข้อมูลอื่น
* วิทยาลัยดุริยางคศิลป์ มหาวิทยาลัยมหิดล
* ประวัติวิทยาลัยดุริยางคศิลป์ มหาวิทยาลัยมหิดล 
* รศ. ดร. สุกรี เจริญสุข ผมเป็นครูสอนดนตรี 
* เว็บไซต์อย่างเป็นทางการของภาพยนตร์ เรื่อง Seasons Change เพราะอากาศเปลี่ยนแปลงบ่อย 


หมวดหมู่:หน่วยงานในมหาวิทยาลัยมหิดล
หมวดหมู่:วิทยาลัย
หมวดหมู่:คณะดนตรีและดุริยางค์ในประเทศไทย
หมวดหมู่:คณะศิลปกรรมศาสตร์ในประเทศไทย
หมวดหมู่:โรงเรียนสอนดนตรี